**E L Ő T E R J E S Z T É S**

Újhartyán Város Önkormányzata Képviselő-testületének

2025. július 28.-i ülésére

6. napirend

Tárgy: Polgármester 2025. évi szabadság tervének elfogadás

**Előterjesztő:**  Göndörné Frajka Gabriella jegyző

**Előkészítő:**  Göndörné Frajka Gabriella jegyző

Rutterschmidt Zoltánné munkaügyi előadó

**Szavazás módja:** egyszerű többség

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 73. §-ában foglaltak értelmében a polgármesteri tisztség ellátásával kapcsolatos egyéb rendelkezéseket a közszolgálati tisztségviselőkről szóló törvény állapítja meg.

A közszolgálati tisztségviselőkről szóló 2011. évi CXCIX. törvény (a továbbiakban: Kttv.) 225/A § (1) bekezdésében foglaltak értelmében a főállású polgármester foglalkoztatási jogviszonya a képviselőtestület és a polgármester között választással létrejövő, sajátos közszolgálati jogviszony.

Az Mötv. 63. §-a értelmében a polgármester jogai és kötelezettségei a megválasztásával keletkeznek, a megbízás megszűnésével szűnnek meg.

A Kttv. 225/C. § (1) bekezdése értelmében a főállású polgármester évi 25 munkanap alapszabadságra és 14 munkanap pótszabadságra jogosult, (2) bekezdése értelmében a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni.

A Kttv. 225/C. § (3) bekezdése értelmében minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani, (4) bekezdése értelmében a polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

A Kttv. 225/J. § (l) bekezdése értelmében a képviselő-testület a polgármester foglalkoztatási jogviszonyával, fegyelmi és kártérítési felelősségének megállapításával kapcsolatos hatáskörét nem ruházhatja át, emiatt kell a szabadságolási ütemtervre vonatkozóan döntést hoznia.

Fentiek értelmében Surman Csaba 2025. július 10. napjától 2025. december 31. napjáig tartó

polgármesteri megbízatása – sajátos közszolgálati jogviszonya – alatt 19 munkanap szabadsága keletkezik. Ennek kivételéről szóló szabadságtervet előterjesztésemhez csatolom elfogadás céljából.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására!

Határozati javaslat

Újhartyán Város Önkormányzatának Képviselő Testülete úgy döntött, hogy a közszolgálati tisztviselőkről szóló 2011. évi CXCIX. törvény 225/C. § foglaltakkal tekintettel a polgármester 2025. évi szabadságolási ütemtervét jóváhagyja.

Felelős: Jegyző

Határidő: folyamatos