**E L Ő T E R J E S Z T É S**

Újhartyán Város Önkormányzata Képviselő-testületének

2025. július 28.-i ülésére

9. napirend

Tárgy: ÁRT módosítással kapcsolatos döntés

**Előterjesztő:**  Göndörné Frajka Gabriella jegyző

**Előkészítő:**  Göndörné Frajka Gabriella jegyző

**Szavazás módja:** egyszerű többség

Tisztelt Képviselő-testület!

2024. novemberében indult el a Helyi Építési Szabályzat módosítása 1 részterület kapcsán. Ez a terület a fröccsöntő gyártó üzem kérésére indult. Megvásárolta az 1200 hrsz-ú MOULD Kft üzemet és a mellette lévő 1212 hrsz-ú földterületet. A két egymás mellett lévő terület különböző övezetben van, így nem tud a START PLASZT kft gyárat bővíteni, építési engedélyt kérni rá, csak ha egy övezetben van mindkét terület.

Mindkét terület az ipari park belterületi része, az 1200 hrsz-ú terület Gip-SZ/2 övezetű, míg az 1212 hrsz-ú terület Gip-SZ/4. A kérésnek megfelelően elindult a törvény szerinti eljárás, hogy mindkét övezet Gip-SZ/2 övezet legyen.

2025. júniusban megtörtént a partnerségi egyeztetés, így szükséges ezt az eljárási szakaszt az alábbi testületi határozattal lezárni.

Határozati javaslat:

Újhartyán Város Önkormányzat Képviselő-testületének 193/2025.(VI.17.) számú határozatával indított Újhartyán Város helyi építési szabályzat módosításához kapcsolódó, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VIl.15.) Korm. rendeletben meghatározott rövid eljárás szerinti véleményezési szakaszt és partnerségi egyeztetést lezárja.

Az Önkormányzathoz a véleményezési szakasz során partner részéről a rendelkezésre álló egyeztetési időn belül észrevétel, vélemény nem érkezett.

A Képviselő-testület felkéri a polgármestert, hogy a településrendezési eszközök módosítása vonatkozásában kezdeményezze a záró szakasz lefolytatását az állami főépítészhez benyújtott dokumentációval.

Határidő: azonnal

Felelős: polgármester