**E L Ő T E R J E S Z T É S**

**Újhartyán Város Önkormányzata Képviselő-testületének**

**2025. július 28-ai ülésére**

**4. napirend.**

**Tárgy: 2026. évi villamosenergia közbeszerzésére vonatkozó ajánlat**

**Előterjesztő: Göndörné Frajka Gabriella jegyző**

**Előkészítő:**  Keindlné Fajt Andrea pénzügyi csoportvezető

**Szavazás módja:** határozathozatal, egyszerű többség

**Tisztelt Képviselő Testület!**

Újhartyán Város Önkormányzatának és alintézményeinek 2025. 12. 31-én lejárnak a közbeszerzés keretében kötött villamos energia szerződései. Az éves fogyasztási mennyiség értékadatai alapján az önkormányzat közbeszerzés kötelezett, így gondoskodnunk kell a megfelelő eljárás lefolytatásáról a 2026-os évre vonatkozóan.

Az alintézmények külön-külön nem érik el a közbeszerzési értékhatárt (20.000.000 ft) de a feltételezhetően kedvezőbb ár elérése érdekében nekik is ajánlott az önkormányzathoz csatlakozni a közbeszerzésben.

Az alábbi táblázat az előző években közbeszerzésben elért nettó villamos energia árakat tartalmazza:

|  |  |  |  |
| --- | --- | --- | --- |
| **Villamosenergia közbeszerzésben elért árak** | | | |
|  | **2023** | **2024** | **2025** |
| Közvilágítás | 170,89 | 73,46 | 48,88 |
| Általános célú | 181,29 | 78,59 | 48,17 |

Az elmúlt két évben az InFend Energy Kft. segíttette önkormányzatunkat és az érintett intézményeket a közbeszerzés lebonyolításában. Az előterjesztés mellékleteként csatoltuk az InFend Energy Kft. 2026. évi villamosenergia közbeszerzés lebonyolítására vonatkozó ajánlatát, amely azonos a korábbi években kapott ajánlattal, 980.000 ft + áfa összegért vállalják a közbeszerzési eljárás lefolytatását. Az ajánlat a Német Nemzetiségi Önkormányzat és fenntartása alá tartozó intézmények 5 db fogyasztási helyrére vonatkozó közbeszerzést is tartalmazza.

Kérem az ajánlat megvitatását és elfogadása esetén az alábbi határozati javaslat jóváhagyását:

**Határozati javaslat:**

A Képviselő Testület felhatalmazza a Polgármestert, hogy aláírja az egyéni közbeszerzési eljárásban történő részvételhez szükséges dokumentumokat, azok megküldésre kerüljenek az eljárást lebonyolító InFend Energy Kft. irányába a szükséges műszaki adatokkal együtt.